**Ақтөбе қаласы**

**«Д.Қонаев атындағы жалпы білім беретін орта мектеп» КММ**

**ЖАЛПЫ АТА-АНАЛАР ЖИНАЛЫСЫ**

**(25 қаңтар 2023 жыл)**

**Мектеп статусын өзгерту туралы**

2022-2023 оқу жылының 29 тамыз күні №1 педагогикалық кеңесте

«№60 жалпы білім беретін орта мектеп» КММ 2021-2022 оқу жылындағы жұмысына талдау және 2022-2023 оқу жылына мақсат-міндеттері» тақырыбында есеп тыңдалған болатын.

Есепте:

* Мектептің жалпы сипаттамасы
* Білім беру үдерісін ұйымдастыру.
* Мектептің тәрбие жұмысын ұйымдастыру.
* Мектептің материалдық қоры
* Жалпы қорытындылар (даму перспективалары мен 2022-2023 оқу жылына мақсат-міндеттер мен жұмыс жоспары) туралы толық ақпараттар берілді.

Мектепте педагогикалық қызметкерлер штат кестесіне сәйкес 100% құрады.

Оқытылатын пәндерге сәйкес базалық білімі бар мұғалімдердің үлесі 100%-ды құрады. Мектепте қазіргі таңда 245 педагог кадр еңбек етеді**. 87%** жоғары білімді және **13 %** арнаулы орта білімді мұғалімдер жұмыс жасайды.

Мектептің педагог кадрларының сапалық құрамы соңғы 2 оқу жылын салыстырғанда **6%-ға өсіп**, бүгінде мектепте жоғары және бірінші санатты, сарапшы, зерттеуші, шебер педагогтер үлесі **52 %**-ды құрайды.

2022-2023 оқу жылында Д.Қонаев атындағы жалпы білім беретін орта мектеп 6 күндік оқу, 3 ауысымдық режимде жұмыс жасайды. 1-11 кластар үшін білім беру процесін талаптар мен нормаларды сақтай отырып, жүзеге асырылады.

**Оқу-материалдық қор кешені:**

Оқу кабинеті – 57

Класс кабинеті – 40

Интерактивті тақтасы бар кабинеттер – 36

Паспортталған кабинеттер - 63

Зертханалық (арнайы) кабинет – 5

Спорт зал – 1

Гимнастика залы - 1

Мәжіліс залы – 1 (435 орындық)

Мектеп асханасы – 1 (372 орындық)

Кітапхана – 1

Мұражай – 1

Авторлық кабинеті – 2 (шахмат, «ART VIEW» шығармашылық студиясы)

Ағылшын тілі кабинеті – 6

Информатика кабинеті – 4

Технология кабинеті – 2

Психолог кабинеті – 1

Логопед кабинеті - 1

**Оқушыларға қосымша білім алу және бос уакытын тиімді өткізу үшін нысандар:**

Би залы – 1

«Жеңіс» спорт орталығы: фитнес залы, бокс алаңы, күрес алаңы

«Жас дарын» шығармашылық орталығы: би залы, шахмат кабинеті

Мектептің материалдық-техникалық базасы жыл бойына жаңартылып, толықтырылып келді. Білім сапасын арттыру үшін білім беру үдерісіне қатысушылар мектептің материалдық-техникалық жағынан толық жабдықталуын қамтамасыз етуі қажет. Информатика кабинеттері қажетті заманауи техникалық құралдармен жабдықталды, интернет желісіне қолжетімділік қамтылған. Мектептің барлық блоктарында интернетке қосылу мүмкіндіктері бар, қазіргі кезде мұғалімге де, оқушыларға да интернетпен жұмыс жасау жағдайы жасалған.

Мектептің әкімшілік құрамы, педагогогикалық ұжым басқару-ұйымдастыру, диагностикалау, оқу-тәрбие үдерісінде компьютерлік техника, мультимедиа, интернетті белсенді түрде қолдану мүмкіндіктері бар. Мектептің 1-2-3 қабаттағы барлық оқу кабинеттері мен дәліздері толығымен бейнебақылау камераларымен жабдықталған.

Жалпы мектеп бойынша білім алушы саны- **3 540 оқушы**, білім сапасы **- 51 пайыз.**

ҚР Білім және Ғылым министрлігінің жобасымен 2020-2025 жылдарға арналған кітапхана жұмысының перспектиктивалық даму жоспары негізінде мектеп кітапхана қорын толықтыру жүйесі бойынша бірқатар шаралар орындалып келеді. Қазіргі таңда кітапхана қорында жалпы саны 120 518 дана кітап бар (оның ішінде 111 435 дана оқулық, 9 083 дана көркем әдебиет).

Жалпы алғанда, мектептің материалдық базасы, оқушылар контингенті, білім сапасы, педагогтардың сапалық құрамы, жүргізіліп жатқан оқу-тәрбие процесінің сапасы және нәтижелері, мектептің облыс, республикалық конкурстардан алған жүлделі орындары, халықаралық ұйымдармен іскерлік байланысы, тағы басқа да критерийлері **мектептің гимназия статусына** көшуіне мүмкіндіктер береді. Жалпы білім беретін мектептің статусын мектеп-гимназиялық статуска өзгертуге байланысты заңнамаларын қарап, сараптама жасадық.

**Білім беру қызметіне қойылатын біліктілік талаптарын және оларға сәйкестікті растайтын құжаттардың тізбесін бекіту туралы**

Қазақстан Республикасының Білім және ғылым министрінің 2015 жылғы 17 маусымдағы № 391 бұйрығы. Қазақстан Республикасының Әділет министрлігінде 2015 жылы 22 шілдеде № 11716 болып тіркелді.

|  |
| --- |
| Қазақстан Республикасы Білім және ғылым министрінің 2015 жылғы 17 маусымдағы № 391 бұйрығымен бекітілген |

**Білім беру қызметіне қойылатын біліктілік талаптары және оларға сәйкестікті растайтын құжаттар тізбесі**

**Ескерту. Тізбе жаңа редакцияда – ҚР Білім және ғылым министрінің м.а. 14.07.2021**[**№ 339**](https://adilet.zan.kz/kaz/docs/V2100023542#3)**(қолданысқа енгізілу тәртібін**[**4-т**](https://adilet.zan.kz/kaz/docs/V2100023542#z9)**. қараңыз) бұйрығымен.**

|  |  |  |  |
| --- | --- | --- | --- |
| **Р/с №** | **Білім беру қызметіне қойылатын біліктілік талаптары** | **Біліктілік талаптарына сәйкестікті растайтын құжаттар** | **Ескертпе** |
| **3. Жалпы орта білім берудің жалпы білім беретін оқу бағдарламаларын іске асыратын білім беру ұйымдарының қызметі үшін** | | | | |
| 15 | Оқу жұмыс жоспарларының үлгілік оқу жоспарларына және №604 бұйрықпен бекітілген Жалпы орта білім берудің мемлекеттік жалпыға міндетті стандартына сәйкестігі. | Білім беру ұйымының басшысы бекіткен үлгілік оқу жоспарларына сәйкес әзірленген оқу жұмыс жоспарларының көшірмелері. |  |
| 16 | Тиісті бейіндер бойынша педагогикалық білімі немесе педагогикалық қайта даярлаудан өтумен кәсіптік білімі бар оқу жұмыс жоспарының пәндеріне сәйкес педагогтердің болуы. Жалпы білім беретін мектептер, мектеп-гимназиялар, мектеп-лицейлер үшін жалпы орта білім беру деңгейіндегі педагогтердің жалпы санынан негізгі жұмыс орны лицензиат болып табылатын **жоғары және бірінші санаттағы педагогтердің, педагог-сарапшылардың, педагог-зерттеушілердің, педагог-шеберлердің үлесі кемінде** 35 %; лицей үшін 40 %-дан кем емес, оның ішінде жаратылыстану-математикалық бағыттағы педагогтердің үлесі 30 %-дан кем емес; **гимназиялар үшін кемінде 40 %, оның ішінде қоғамдық-гуманитарлық бағыттағы педагогтердің үлесі кемінде 30 %;** дарынды тұлғаларға арналған мамандандырылған білім беру ұйымдары үшін кемінде 45 %, оның ішінде аудандық және/немесе облыстық конкурстар мен жарыстар кезеңдерінің жеңімпаздарын және/немесе білім беру саласындағы уәкілетті орган бекіткен соңғы бес жылдағы республикалық конкурстар мен жарыстардың қатысушылары мен жеңімпаздарын дайындаған педагогтер (болған жағдайда). | Педагог және оқытушы кадрлармен жасақталуы туралы мәліметтер (осы біліктілік талаптарына 1-қосымшаға сәйкес нысан бойынша). |  |
| 16-1 | № 70 бұйрықпен бекітілген нормаларға сәйкес **оқу және көркем әдебиеттің кітапханалық қорының болуы.** | Оқу және көркем әдебиеттің кітапханалық қорының туралы мәліметтер (осы біліктілік талаптарына 2-қосымшаға сәйкес нысан бойынша). |  |
| 17 | **Медициналық қызмет көрсету үшін денсаулық сақтау ұйымдарымен лицензия немесе шарт негізінде білім алушыларға медициналық қызмет көрсетудің болуы.** | Медициналық қызмет көрсетудің болуы туралы, оның ішінде медициналық пунктінің және медициналық қызметке лицензияның болуы туралы мәліметтер (осы біліктілік талаптарына 3-қосымшаға сәйкес нысан бойынша). | Біліктілік талабы қылмыстық-атқару (пенитенциарлық) жүйесі мекемелерінің жанында орналасқан білім беру ұйымдарына қолданылмайды. |
| Білім алушыларға медициналық қызмет көрсетуге денсаулық сақтау ұйымымен жасалған шарттың көшірмесі. |
| 18 | Халықтың санитариялық-эпидемиологиялық салауаттылығы саласындағы уәкілетті органның санитариялық-эпидемиологиялық қорытындысы немесе **№ 71 қаулыға сәйкес бекітілген білім алушыларды тамақпен қамтамасыз етуге арналған шарт негізінде білім алушыларға арналған тамақтандыру объектісінің болуы.** | Санитариялық қағидалар мен нормаларға сәйкес келетін тамақтандыру объектісінің болуы туралы мәліметтер (осы біліктілік талаптарына 4-қосымшаға сәйкес нысан бойынша). | Біліктілік талабы қылмыстық-атқару (пенитенциарлық) жүйесі мекемелерінің жанында орналасқан білім беру ұйымдарына қолданылмайды. |
| Білім алушыларды тамақпен қамтамасыз ету туралы шарттың көшірмесі. |
| 19 | Меншікті не шаруашылық жүргізу немесе жедел басқару не сенімгерлік басқару құқығында тиесілі материалдық активтердің болуы немесе **№ 71 қаулымен бекітілген санитариялық нормаларға және № 439 бұйрықпен бекітілген өрт қауіпсіздігі талаптарына сәйкес келетін оқу үй-жайларымен білім беру қызметтерінің** сапасын қамтамасыз ететін, кемінде 10 жыл қолданылу мерзімімен материалдық активтерді жалға алу. | Пайдалы оқу алаңының, материалдық-техникалық базасының болуы туралы мәліметтер (осы біліктілік талаптарына 5-қосымшаға сәйкес нысан бойынша). Шаруашылық жүргізу немесе жедел басқару немесе сенімді басқару құқығын растайтын құжаттардың немесе ғимаратты жалдау шартының көшірмелері; санитариялық-эпидемиологиялық қорытындының/актінің көшірмесі; өрт қауіпсіздігі саласындағы сәйкестікті тексеру нәтижелері туралы актінің/хаттың көшірмесі. |  |
| 20 | № 79 бұйрықпен бекітілген білім беру ұйымдарындағы пайдаланылатын бағдарламалық-аппараттық кешенге және қолданбалы бағдарламалық қамтамасыз етуге қойылатын **ең төменгі талаптарға сәйкес келетін компьютерлік сыныптармен, Интернет желісіне қосылған компьютерлермен жабдықталуы; - № 604 және № 595 бұйрықтарға сәйкес пәндік кабинеттермен, зертханалармен, спорт залдарымен жабдықталуы; - edu. kz аймағында үшінші деңгейдегі домендік атаудың болуы; - № 70 бұйрықпен бекітілген жабдықтар мен жиһаздардың болуы; – ғимаратта № 71 қаулыға сәйкес санитариялық тораптардың (унитаздар, қол жуғыштар) болуы. Мемлекеттік білім беру ұйымдары үшін № 32 және № 49 бұйрықтарға сәйкес білім беру ұйымдарының үй-жайларында және (немесе) іргелес аумақтарында бейнебақылаудың болуы.** | Білім беру процесін материалдық-техникалық қамтамасыз ету туралы, оның ішінде компьютерлердің, оқу зертханаларының, оқу пәндері кабинеттерінің және техникалық оқыту құралдарының болуы туралы мәліметтер, мемлекеттік білім беру ұйымдары үшін білім беру ұйымдарының үй-жайларында және аумағында бейнекамералардың болуы (осы біліктілік талаптарына 6-қосымшаға сәйкес нысан бойынша). | Интернет желісіне қосылған компьютерлік сыныптармен жарақтандыру туралы біліктілік талабы қылмыстық-атқару (пенитенциарлық) жүйесінің мекемелерінде орналастырылған білім беру ұйымдарына қолданылмайды. |
| 21 | № 570 бұйрықпен бекітілген білім беру мониторингі шеңберінде әкімшілік деректер нысандарына сәйкес контингент туралы өзекті дерекқорлары бар білім беруді басқарудың ақпараттық жүйесінің болуы және **нақты деректердің Ұлттық білім беру дерекқорына сәйкестігі.** | Білім беруді басқарудың ақпараттық жүйесі туралы мәлімет (осы біліктілік талаптарына 6-қосымшаға сәйкес нысан бойынша). | Біліктілік талабы қылмыстық-атқару (пенитенциарлық) жүйесі мекемелерінің жанында орналасқан білім беру ұйымдарына қолданылмайды. |
| 21-1 | **Ерекше білім беру қажеттіліктері бар адамдар үшін жағдай жасау (кіру жолдары, ақпараттық-навигациялық қолдау құралдары, баспалдақтарды пандустармен немесе көтергіш құрылғылармен қайталау, баспалдақтар мен пандустарды тұтқалармен жабдықтау, есіктер мен баспалдақтарды қарама-қарсы бояумен бояу).** | Жасалған жағдай туралы мәлімет (осы біліктілік талаптарына 5-қосымшаға сәйкес нысан бойынша). | Біліктілік талабы қылмыстық-атқару (пенитенциарлық) жүйесі мекемелерінің жанында орналасқан білім беру ұйымдарына қолданылмайды. |

**ҚР Оқу-ағарту министрлігінің**

**31 тамыз 2022 жылы №385 бұйрығының**

**2-қосымшасы**

**295. Біріктірілген білім беру ұйымдарының негізгі түрлері:**

**1) мектеп-гимназия;**

2) мектеп-лицей;

3) қосымша білім беру мектеп-орталығы;

4) мектеп-интернат-колледж;

5) оқу-сауықтыру орталығы (кешені);

6) оқу-өндірістік комбинаты (мектепаралық, курстық);

7) оқу-тәрбие орталығы (кешені);

9) дарынды балалар мен талантты жастарды анықтау және қолдау орталығы.

24. Мектеп-гимназия, мектеп-лицей – өз құрылымында бастауыш, негізгі орта, жалпы орта білім берудің жалпы білім беретін бағдармаларын іске асыратын сыныптары, сондай-ақ оқушылардың қабілеттері мен бейімдіктеріне байланысты тереңдетіп, бейіндетіп, саралап оқытуды қарастыратын қосымша жалпы білім беру бағдарламасын іске асыратын сыныптары бар заңды дербес жалпы орта білім беретін оқу орындары.

**1-параграф. Мектеп-гимназиялар, мектеп-лицейлері қызметінің үлгілік қағидалары**

296. Мектеп-гимназиялар, мектеп-лицейлердің **мақсаты** - бастауыш, негізгі орта, жалпы орта білімнің білім беру бағдарламаларын және білім алушыларға тереңдетіп, бейіндетіп, саралап оқытуды қарастыратын, сондай-ақ қосымша жалпы білім беру бағдарламаларын сапалы меңгеруі үшін қолайлы жағдайлар жасау болып табылады.

297. Аталған мақсатын жүзеге асыру үшін мектеп-гимназиялар, мектеп-лицейлер келесі тапсырмаларды іске асырады:

1) кәсіптік білім бағдарламасын игеруге және таңдауға дайын, қоғамдағы өмірге бейімделген, мәдениеті жоғары интелектуалды тұлғаны қалыптастыру;

2) оқуға қабілетті, дарынды білім алушыларды анықтау;

3) гимназия және лицей сынып білім алушыларын білім берудің мемлекеттік жалпыға міндетті білім беру стандарт деңгейін арттыру арқылы оқыту;

4) оқытудың инновациялық әдістері мен технологияларын қолдану негізінде білім алушылардың өзіндік танымдық қызмет және шығармашылық қабілет дағдыларын дамыту;

5) шығармашылық әлеуетін арттыруға қолайлы жағдайлар жасау;

6) жалпы білім беру процесінде алдыңғы қатардағы шетелдік және отандық педагогикалық тәжірибені пайдалану, педагогтардың кәсіби құзіреттілігі мен шығармашылығын арттыру.

298. Мектеп-гимназияның бағыттары: гуманитарлық, тілдік, эстетикалық және көпсалалық бағытта болуы мүмкін.

Соның ішінде біз ГУМАНИТАРЛЫҚ бағытты қарастырып отырмыз. Гуманитарлық бағытта қазақ, орыс, ағылшын тілдері, тарих пәндері тереңдетіліп оқытылады. Ол үшін біз осы пәндерді жүргізетін педкадр құрамының сапасына талдау жасадық. Аталған пәндерді жүргізетін мектепте барлығы - 95 педагог, оның ішінде педагог-шебер - 4, педагог-зерттеуші - 28, педагог-сарапшы - 15. Пайыздап қарағанда, жоғары санатты педагогтер үлесі - **51**%. Жалпы мектеп бойынша білім алушылар саны- **3 540 оқушы**, білім сапасы **- 51 пайыз**.

Бұған дейін осындай есеп және мектеп статусын өзгерту туралы ұсыныс 2022-2023 оқу жылының 29 тамыз күні №1 педагогикалық кеңесте мектеп ұжымына, одан кейін 2022 жылдың 13-желтоқсанында болған Қамқоршылық кеңесте жасалды. Осы алқалық жиындарда статусты мектеп-гимназияға өзгерту ұсынысына оң шешім қабылданды. Сондықтан бұл мәселені жалпы ата-аналар жиналысына шығарып отырмыз.

**ҚОРЫТЫНДЫ:** «Д.Қонаев атындағы жалпы білім беретін орта мектеп» КММ-нің осы уақытқа дейін жеткен жетістіктерін және қазіргі бар мүмкіндіктерін саралап, ҚР БҒМ 2015 жылғы 17 маусымдағы №391 бұйрығымен бекітілген «Білім беру қызметіне қойылатын біліктілік талаптары және оларға сәйкестікті растайтын құжаттар тізбесімен», ҚР Оқу-ағарту министрлігінің 31 тамыз 2022 жылы №385 бұйрығының 2-қосымшасы 1-параграфте белгіленген «Мектеп-гимназиялар, мектеп-лицейлері қызметінің үлгілік қағидаларымен» салыстыра келе, «Д.Қонаев атындағы жалпы білім беретін орта мектеп» КММ-сі жалпы білім беретін орта мектеп статусын «мектеп-гимназия» статусына өзгертуге болады деген ұсыныс білдіреміз.

*Директордың оқу ісі жөніндегі бірінші санатты орынбасары*

***Садыкова Бибігүл Хайруллақызы***